ફતેપુરા કમ્યુનિટી હેલ્થ સેન્ટરની મુલાકાત લેતા કલેક્ટર :- વિજય ખરાડી - Dahod Live News
ફતેપુરા કમ્યુનિટી હેલ્થ સેન્ટરની મુલાકાત લેતા કલેક્ટર :- વિજય ખરાડી
કોરોના સંક્રમણ નિયત્રંણમાં લેવા સર્વેલન્સ તેમજ લોકજાગૃતિની પ્રવૃતિ વધારવા જણાવ્યું
ફતેપુરા, તા. ૧૭ :
દાહોદ જિલ્લામાં વધી રહેલા કોરોનાના કેસોને કાબુમાં લેવા વહીવટી તંત્ર રાઉન્ડ ધ ક્લોક કામ કરી રહ્યું છે ત્યારે કલેક્ટર શ્રી વિજય ખરાડી અને પોલીસ વડા શ્રી હિતેશ જોયસરે ફતેપુરાના કમ્યુનિટી હેલ્થ સેન્ટરની મુલાકાત લીધી હતી અને વિસ્તારની કોવીડ પરિસ્થિતિની સમીક્ષા કરી હતી.
કલેક્ટર શ્રી ખરાડીએ ઉપસ્થિત આરોગ્ય અધિકારી તેમજ કર્મચારીઓને સર્વેલન્સની કામગીરીની અગત્યતા જણાવી હતી અને સર્વેલન્સની કામગીરી વધારવા ભારપૂર્વક જણાવ્યું હતું. આ ઉપરાંત તેમણે કન્ટેઇનમેન્ટ વિસ્તાર પર પણ ચાંપતી નજર રાખવા જણાવ્યું હતું અને ત્યાં પણ વારંવાર મુલાકાત લેતા રહેવા જણાવ્યું હતું. કોરોના સંક્રમણ નિયત્રણમાં લાવવા સરકાર દ્વારા બહાર પાડવામાં આવેલા વિવિધ જાહેરનામા તેમજ કરફ્યુની કડક અમલવારી થાય એ માટે તેમણે સૂચન આપ્યું હતું. બેદરકાર વ્યક્તિઓને જરા પણ ન બક્ષવા અને કડક કાર્યવાહી કરવા તેમણે જણાવ્યું હતું.
કોરોના સંક્રમણ મામલે દાહોદ જિલ્લાની પરિસ્થતિ વણસી:આજે 60 નવા દર્દીઓના ઉમેરા સાથે છેલ્લા ચાર દિવસમાં કોરોનાનો આંક 250 નજીક પહોંચ્યો:વધુ 4 લોકોએ પોતાનો જીવ ગુમાવ્યો
સંજેલી તાલુકામાં વિમલ તમાકુના ભાવોમાં કડાકો:પંથકમાં વિમલ તમાકુના મોટા વેપારીઓને ત્યાં મામલતદાર કચેરીના અધિકારીઓ દ્વારા તપાસ હાથ ધરાઈ